Henning Martinsen

Henning Marius Martinsen (født 16. juni 1943 i Roan i Sør-Trøndelag) er en norsk lærer, regnskapsfører, gårdbruker og politiker (H).

Han vokste opp på Naustbakkan ved Beskelandsfjorden og har drevet gårdsbruk i Nordskjør; han er gift og har barn.

Han har gått økonomisk gymnas og lærerskole. Fra 1967 var han lærer ved Sør-Roan skole.

Martinsen ble første gang medlem av Roan kommunestyre i 1972 og formannskapet i 1976. Han var Roans ordfører fra 1988 til 1991, deretter fra 1995 til 1999. Senere var han medlem av kommunestyret fra 2007 til 2015. Han var også medlem av Sør-Trøndelag fylkesting fra 1976 til 1979.

Referanser 

Ordførere i Roan
Høyre-ordførere i Sør-Trøndelag
Norske pedagoger
Norske bønder
Personer fra Roan kommune